Source: http://nemetorszagi-magyarok.de/hirek/a-gez-el-foglalkoznk-a-birosagok
Timestamp: 2017-11-21 02:27:42
Document Index: 17161454

Matched Legal Cases: ['bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ']

A GEZ (Rundfunkbeitrag) kérdésével foglalkoznak a bíróságok | Németországi Magyarok
Home >Hírek >A GEZ (Rundfunkbeitrag) kérdésével foglalkoznak a bíróságok
Beküldte zita.gancs - cs, 11/02/2017 - 21:14
Lesz-e TV/rádió adó Németországban? A GEZ törvényességét vizsgálják a bíróságok.
Úgy tűnik, az évek óta húzódó TV/rádió adó tisztázatlan kérdésének hamarosan a végére járnak: a Szövetségi Alkotmánybíróság és az Európai Bíróság éppen kivizsgálják a TV/rádió adó törvényességét. Az ítéletet igyekeznek még ez évben meghozni.
Majdnem minden német háztartásnak TV/rádió adót kell fizetnie, és a magánszemélyeken kívül a cégek és intézmények számára is kötelező a járulék fizetése. Ráadásul a havi 17,50 átalány díj független attól, hogy ki hány készülékkel rendelkezik.
A GEZ járulékkal 22 nyilvános-jogi tévéadót, 67 rádióadót és számos online portált finanszíroznak az adófizetők. Sokan joggal kifogásolják azt a tényt, hogy azok is teljesen díjkötelesek, akik egyáltalán nem veszik igénybe a szolgáltatást azáltal, hogy nem birtokolnak egyetlen készüléket sem.
A Tübingeni másodfokú bíróság előterjesztésére a Német Szövetségi Alkotmánybíróság és az Európai Bíróság foglalkozik az üggyel, és eredményt még a folyó év során ígérnek.
A Szövetségi Alkotmánybíróság ítélete azért mérvadó, mert a műsorszolgáltatás alkotmánya az alkotmánybíróság hatáskörébe tartozik, és nem az alaptörvény konkrét előírásaitól függ.
És mivel a bíróság mostanig az ARD és ZDF állami megbízásból történő alapellátásából indult ki, jelentős késéssel ugyan, de van arra esély, hogy változzon a GEZ keretfeltételeinek megítélése a magánadók és internet portálok elterjedésének köszönhetően.
A TV/Rádió adó (GEZ) Németországban: amit tudni kell.
TV, rádió, adó, gez, rundfunkbeitrag